Document ID: 31991R2357

ΚΑΝΟΝΙΣΜΟΣ (ΕΟΚ) αριθ. 2357/91 ΤΟΥ ΣΥΜΒΟΥΛΙΟΥ της 29ης Ιουλίου 1991 για πέμπτη τροποποίηση του κανονισμού (ΕΟΚ) αριθ. 3309/85 για τη θέσπιση των γενικών κανόνων για την περιγραφή και την παρουσίαση των αφρωδών οίνων και αεριούχων αφρωδών οίνων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2), και ιδίως το άρθρο 72 παράγραφος 1,
την πρόταση της Επιτροπής,
Εκτιμώντας:
ότι οι γενικοί κανόνες για την περιγραφή και την παρουσίαση των αφρωδών οίνων και των αεριούχων αφρωδών οίνων ορίζονται στον κανονισμό (ΕΟΚ) αριθ. 3309/85 (3), όπως τροποποιήθηκε από τον κανονισμό (ΕΟΚ) αριθ. 2045/89 (4),
ότι είναι σκόπιμο να απαγορευτεί η χρήση καψυλίων ή φύλλων που περιέχουν μόλυβδο για την κάλυψη του συστήματος πωματισμού των δοχείων με τα οποία διατίθενται στο εμπόριο οι αφρώδεις οίνοι, ώστε να αποφευχθεί, αφενός, ο κίνδυνος μόλυνσης ιδίως λόγω τυχαίας επαφής με τα προϊόντα αυτά, και αφετέρου, ο κίνδυνος ρύπανσης του περιβάλλοντος από κατάλοιπα τα οποία περιέχουν μόλυβδο που προέρχονται από τα προαναφερόμενα καψύλια- ότι, θα πρέπει, ωστόσο, να προβλεφθεί περίοδος προσαρμογής, για τους παρασκευαστές και τους χρήστες των καψυλίων αυτών και για το σκοπό αυτό να εφαρμοστεί η εν λόγω απαγόρευση μόνον από την 1η Ιανουαρίου 1993,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 10 παράγραφος 1 του κανονισμού (ΕΟΚ) αριθ. 3309/85 το ακόλουθο κείμενο παρεμβάλλεται ως δεύτερο εδάφιο:
"Ο μηχανισμός πωματισμού που αναφέρεται στο πρώτο εδάφιο στοιχείο α) πρώτη και δεύτερη περίπτωση, δεν μπορεί να καλύπτεται από καψύλιο ή από φύλλο που περιέχει μόλυβδο."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1991.

Labels: 7
3
17